pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. กำชับ กคช. ประสานงานกับนิติบุคคลทุกโครงการทั่วประเทศ ตรวจสอบสิ่งอำนวยความสะดวก สาธารณูปโภค ให้พร้อมใช้งาน เพื่อความปลอดภัยของผู้อยู่อาศัย
วันอังคารที่ 16 พฤษภาคม 2560
รมว.พม. กําชับ กคช. ประสานงานกับนิติบุคคลทุกโครงการทั่วประเทศ ตรวจสอบสิ่งอํานวยความสะดวก สาธารณูปโภค ให้พร้อมใช้งาน เพื่อความปลอดภัยของผู้อยู่อาศัย
รมว.พม. กําชับ กคช. ประสานงานกับนิติบุคคลทุกโครงการทั่วประเทศ ตรวจสอบสิ่งอํานวยความสะดวก สาธารณูปโภค ให้พร้อมใช้งาน เพื่อความปลอดภัยของผู้อยู่อาศัย
เมื่อวันที่ 15 พ.ค. 60 เวลา 16.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า จากกรณีเด็กหญิง อายุ 4 ปี พลัดตกลงไปในท่อบําบัดน้ําเสีย (น้ําทิ้ง)ของโครงการบ้านเอื้ออาทรเศรษฐกิจ 2 จังหวัดสมุทรสาคร และได้จมน้ําเสียชีวิต นั้น พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) และคณะผู้บริหารกระทรวงการพัฒนาสังคมฯ ได้แสดงความเสียใจต่อเหตุการณ์ดังกล่าว ซึ่งที่ผ่านมาได้มอบหมายให้เจ้าหน้าที่ในหน่วยงานสังกัดกระทรวงการพัฒนาสังคมฯ ในพื้นที่จังหวัดสมุทรสาคร ลงพื้นที่เยี่ยมครอบครัวผู้เสียชีวิตเพื่อเยียวยาสภาพจิตใจอย่างใกล้ชิด พร้อมทั้ง มอบเงินสงเคราะห์ครอบครัวจํานวนหนึ่ง เพื่อเป็นการช่วยเหลือในเบื้องต้น
นายณรงค์ กล่าวต่อไปว่า สําหรับโครงการดังกล่าว ซึ่งเป็นอาคารชุด 5 ชั้น จํานวน 12 อาคาร 524 หน่วย ได้รับการจดทะเบียนเป็นนิติบุคคลอาคารชุดบ้านเอื้ออาทรเศรษฐกิจ 2 เมื่อวันที่ 5 ตุลาคม 2554 โดยการเคหะแห่งชาติ (กคช.) ได้มอบโอนให้นิติบุคคลฯ เป็นผู้บริหารจัดการดูแลโครงการมาอย่างต่อเนื่องจนถึงปัจจุบัน ทั้งนี้ กคช. ดําเนินการตามอํานาจหน้าที่ ในการกํากับดูแลการดําเนินการของนิติบุคคลชุมชนการเคหะให้เป็นไปโดยเรียบร้อยและเป็นประโยชน์แก่ส่วนรวม และไม่ได้นิ่งนอนใจ ได้ลงไปช่วยเหลือเยียวยาร่วมกับนิติบุคคลฯอย่างต่อเนื่อง พร้อมทั้งตรวจสอบการบริหารจัดการของคณะกรรมการนิติบุคคลอาคารชุดบ้านเอื้ออาทรเศรษฐกิจ 2 ให้ดําเนินการตามกฎหมายอย่างเคร่งครัด
"อย่างไรก็ตาม รมว.พม. ได้กําชับให้ กคช. สั่งการให้สํานักงานเคหะชุมชนทั่วประเทศ ประสานงานกับนิติบุคคลทุกโครงการ เพื่อตรวจสอบสิ่งอํานวยความสะดวก สาธารณูปโภค และสาธารณูปการในโครงการให้พร้อมใช้งาน รวมทั้งหามาตรการป้องกันภัยอย่างเคร่งครัด และจัดให้มีการอบรมหลักสูตรด้านการบริหารจัดการและด้านความปลอดภัยอาคารให้กับนิติบุคคล เพื่อเป็นการป้องกันไม่ให้เกิดเหตุการณ์ในลักษณะดังกล่าวขึ้นอีก” นายณรงค์ กล่าวในตอนท้าย
รัฐบาลไทย-ข่าวทำเนียบรัฐบาล-ก.แรงงาน จับมือทุกภาคส่วน ส่งแรงงานกลับบ้านช่วงสงกรานต์อย่างปลอดภัย
วันจันทร์ที่ 2 เมษายน 2561
ก.แรงงาน จับมือทุกภาคส่วน ส่งแรงงานกลับบ้านช่วงสงกรานต์อย่างปลอดภัย
“รัฐมนตรีแรงงาน” ประชุมเตรียมความพร้อมหน่วยงานที่เกี่ยวข้องอํานวยความสะดวกแรงงานไทยและต่างด้าวกลับบ้านช่วงสงกรานต์อย่างปลอดภัย กําชับ นายจ้างให้แจ้งเตือนลูกจ้างวางแผนการเดินทางตรวจเช็คสภาพรถให้พร้อม ไม่ดื่มสุรา พักผ่อนให้เพียงพอ เคารพกฎจราจร
วันนี้ (2 เม.ย.61) พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธาน“การประชุมเตรียมความพร้อมส่งผู้ใช้แรงงานกลับบ้านช่วงเทศกาลสงกรานต์อย่างสะดวกปลอดภัย” ณ ห้องประชุม ศ.นิคม จันทรวิทุร ชั้น 5 อาคารกระทรวงแรงงาน โดยกล่าวว่า วันนี้เป็นการประชุมเพื่อกําชับให้นายจ้างผู้ประกอบการได้จัดวันลาให้เหมาะสมเพื่อให้ลูกจ้างเดินทางกลับบ้านช่วงเทศกาลสงกรานต์ได้อย่างสะดวกปลอดภัย รวมทั้งแจ้งเตือนให้ลูกจ้างเตรียมความพร้อมของเอกสารที่จะต้องใช้แสดงต่อเจ้าหน้าที่ในการเดินทางโดยเฉพาะแรงงานต่างด้าวซึ่งมติคณะรัฐมนตรีเมื่อวันที่ 27 มี.ค.61 พิจารณาผ่อนผันให้สามารถเดินทางกลับประเทศต้นทางเพื่อร่วมงานประเพณีสงกรานต์และกลับเข้ามาในประเทศไทยได้ตั้งแต่วันที่ 5 - 30 เม.ย.61 โดยจะต้องเป็นไปตามแนวทางที่กรมการจัดหางานกําหนด
พล.ต.อ.อดุลย์ฯ กล่าวต่อว่า กําชับให้นายจ้างแจ้งให้ลูกจ้างเตรียมความพร้อมในเรื่องการประกันภัยก่อนการเดินทาง พกบัตรประชาชนติดตัวเพื่อสามารถใช้สิทธิประกันสังคมกรณีเกิดเหตุฉุกเฉินได้โดยไม่ต้องสํารองจ่ายจากโรงพยาบาลทั่วประเทศ นอกจากนี้ ลูกจ้างจะต้องวางแผนการเดินทาง โดยตรวจเช็คสภาพรถให้พร้อมก่อนเดินทาง ไม่ดื่มสุรา ไม่ขับรถเร็วเกินกว่าที่กฎหมายกําหนด และเคารพกฎหมายจราจร ส่วนสถานประกอบการขนาดใหญ่ได้ขอความร่วมมือให้นายจ้างอํานวยความสะดวกจัดรถรับส่งลูกจ้างจากโรงงานไปยังสถานีขนส่งผู้โดยสาร เพื่อให้แรงงานได้ปฏิบัติตัวอยู่ในกรอบของความปลอดภัย ทั้งนี้ คาดว่าในช่วงสงกรานต์ปีนี้ จะมีแรงงานไทยเดินทางกลับบ้านราว 4 ล้านคน และแรงงานต่างด้าวเดินทางกลับประเทศต้นทางราว 2 แสนคน
นอกจากนี้ กระทรวงแรงงาน ยังได้เปิดคลินิกช่าง บริการตรวจเช็คสภาพรถฟรีรวม 78 จุดทั่วประเทศ โดยจะให้บริการตรวจเช็คสภาพรถ ลมยาง น้ํากลั่น เบรก คลัตช์ ระบบไฟฟ้า เปลี่ยนถ่ายน้ํามันเครื่อง หลอดไฟสัญญาณ และส่วนประกอบอื่นๆ บริการนวดผ่อนคลาย อาหารว่างและเครื่องดื่มให้แก่ประชาชนที่เดินทางเป็นจํานวนมากในช่วงสงกรานต์ ณ เส้นทางสายหลักและสายรองที่มีการจราจรคับคั่ง และนักท่องเที่ยวสัญจรเป็นจํานวนมากซึ่งเป็นจุดที่จังหวัดกําหนด โดยให้บริการตั้งแต่วันที่ 11 - 17 เม.ย.61 รวมทั้งจัดรถบริการตรวจสุขภาพเคลื่อนที่ แจกเวชภัณฑ์ให้กับผู้ใช้แรงงาน ณ สถานีขนส่งหลัก ตลอดจนเปิดบริการสายด่วน 1506 ตลอด 24 ชั่วโมง คอยให้ความช่วยเหลือตลอดช่วงเวลาดังกล่าวอีกด้วย
-----------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
2 เมษายน 2561
รัฐบาลไทย-ข่าวทำเนียบรัฐบาล-รมว.ยธ. เน้นย้ำการดำเนินงานด้านการอำนวยความยุติธรรมแก่ประชาชน
วันพฤหัสบดีที่ 16 พฤศจิกายน 2560
รมว.ยธ. เน้นย้ําการดําเนินงานด้านการอํานวยความยุติธรรมแก่ประชาชน
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรมเกี่ยวกับเรื่องสืบเนื่องจากการประชุมคณะรัฐมนตรี
ในวันพุธที่ ๑๕ พฤศจิกายน ๒๕๖๐ เวลา 14.00 น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานการประชุมผู้บริหารกระทรวงยุติธรรมเกี่ยวกับ
เรื่องสืบเนื่องจากการประชุมคณะรัฐมนตรี
ซึ่งมีหัวหน้าส่วนราชการในสังกัดกระทรวงยุติธรรม เข้าร่วมประชุม
โดยรัฐมนตรีว่าการกระทรวงยุติธรรม ได้เน้นย้ําการดําเนินงานในด้านต่าง ๆ ดังนี้
๑. ขอให้ส่วนราชการในสังกัดกระทรวงยุติธรรม ประกอบด้วย กรมคุมประพฤติ
กรมพินิจและคุ้มครองเด็กและเยาวชน กรมราชทัณฑ์ และสํานักงาน ป.ป.ส.
สนับสนุนการดําเนินงานตามโครงการ TO BE NUMBER ONE ที่เกี่ยวข้องกับ
การป้องกันและแก้ไขปัญหายาเสพติดในกลุ่มเป้าหมายซึ่งเป็นผู้ถูกคุมความประพฤติ
เด็กและเยาวชนในสถานพินิจและคุ้มครองเด็กและเยาวชน รวมทั้งกลุ่มผู้ต้องขังภายในเรือนจํา
๒. กระทรวงยุติธรรมร่วมมือกับกระทรวงสาธารณสุข โดยกําหนดเป้าหมายเพื่อสร้างสุขภาวะที่ดี
และป้องกันการแพร่ระบาดของวัณโรคในเรือนจําอย่างต่อเนื่อง
๓. ขอให้ส่วนราชการที่เกี่ยวข้อง ดําเนินการตามนโยบายรัฐบาลที่ได้ให้ความสําคัญกับการดําเนินงาน
เพื่อแก้ไขปัญหาการค้ามนุษย์ แรงงานข้ามชาติ ทั้งในส่วนของการปรับปรุงกฎหมายที่เกี่ยวข้อง
การสร้างการรับรู้ให้กับหน่วยงานที่เกี่ยวข้อง รวมถึงประชาชน โดยกระทรวงยุติธรรม
มีภารกิจทั้งในส่วนของการติดตามคดีสําคัญ และการดําเนินการทางวินัย
และการดําเนินคดีกับเจ้าหน้าที่ของรัฐมิให้เกี่ยวข้องกับการค้ามนุษย์
เพื่อผลักดันให้สถานการณ์การค้ามนุษย์ในประเทศไทยอยู่ในสถานะที่ดีขึ้น
๔. ให้ทุกส่วนราชการ เตรียมการลงพื้นที่เพื่ออํานวยความยุติธรรมให้กับประชาชนในระดับพื้นที่
ภายใต้โครงการยุติธรรมสู่หมู่บ้าน นําบริการรัฐสู่ประชาชนอย่างต่อเนื่อง
ทั้งนี้ ครั้งต่อไปกําหนดลงพื้นที่จังหวัดสตูล ระหว่างวันที่ 26-27 พฤศจิกายน 2560
๕. ให้กรมคุ้มครองสิทธิและเสรีภาพ ดําเนินการเชิงรุกในการลงพื้นที่
เพื่อให้คําปรึกษาด้านกฎหมายแก่ประชาชนที่ได้รับความเดือดร้อนด้านกระบวนการยุติธรรม
โดยเฉพาะการให้ความช่วยเหลือ ให้คําปรึกษาและแนะนําเหยื่ออาชญากรรม (Victim Screen)
รวมทั้งการแจ้งสิทธิต่างๆ แก่ครอบครัวหรือญาติของผู้เสียหายในกระบวนการยุติธรรม
อาทิ การช่วยเหลือตาม พ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ.2544
และที่แก้ไขเพิ่มเติม (ฉบับที่ 2) พ.ศ.2559 รวมทั้งสิทธิอื่นๆ ในกระบวนการยุติธรรม
รัฐบาลไทย-ข่าวทำเนียบรัฐบาล-สบยช. รวมพลังผู้ป่วยยาเสพติดผลิตหน้ากากผ้าแจกเจ้าหน้าที่และประชาชน [กระทรวงสาธารณสุข]
วันศุกร์ที่ 1 พฤษภาคม 2563
สบยช. รวมพลังผู้ป่วยยาเสพติดผลิตหน้ากากผ้าแจกเจ้าหน้าที่และประชาชน [กระทรวงสาธารณสุข]
สบยช. รวมพลังผู้ป่วยยาเสพติดผลิตหน้ากากผ้าแจกเจ้าหน้าที่และประชาชน
กรมการแพทย์โดยสถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) สอนผู้ป่วยที่เข้ารับการบําบัดรักษาในระยะฟื้นฟูสมรรถภาพ ผู้เข้ารับบริการ และเจ้าหน้าที่ ทําหน้ากากผ้าเพื่อดูแลสุขอนามัยและป้องกันตนเองจากโรคปอดอักเสบจากการติดเชื้อไวรัส COVID-19
นายแพทย์มานัส โพธาภรณ์ รองอธิบดีกรมการแพทย์กล่าวว่า จากสถานการณ์การแพร่ระบาดของโรคปอดอักเสบจากการติดเชื้อไวรัส COVID-19 อย่างรวดเร็วและกว้างขวางไปหลายประเทศทั่วโลก มีผู้ติดเชื้อและเสียชีวิตเป็นจํานวนมาก โดยปัจจุบันสถานการณ์ในประเทศไทยพบผู้ติดเชื้อสะสมเป็นจํานวนมาก หน้ากากอนามัยกลายเป็นสิ่งจําเป็นสําหรับป้องกันการติดเชื้อที่แพร่ผ่านละอองฝอยหรืออากาศ ทําให้ประชาชนมีความต้องการป้องกันตนเองด้วยการสวมใส่หน้ากากอนามัย ซึ่งในขณะนี้มีราคาสูงขึ้นมาก กรมการแพทย์โดยสถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) มีภารกิจหลักในด้านการบําบัดรักษาและฟื้นฟูสมรรถภาพผู้ติดยาและสารเสพติด เห็นความสําคัญในการดูแลสุขอนามัยและป้องกันตนเองจากโรคปอดอักเสบจากการติดเชื้อไวรัส COVID-19 จึงได้จัดให้มีการสอนผู้ป่วยที่เข้ารับการบําบัดรักษาในระยะฟื้นฟูสมรรถภาพทําหน้ากากอนามัยแบบผ้าด้วยผ้ามัสลินซึ่งสามารถซักทําความสะอาดแล้วนํากลับมาใช้ได้อีกหลายครั้ง
นายแพทย์สรายุทธ์ บุญชัยพานิชวัฒนา ผู้อํานวยการสถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนีกล่าวเพิ่มเติม “หน้ากากอนามัยที่ทําจากผ้ามัสลิน” มีประสิทธิภาพสามารถป้องกันละอองฝอยได้ดี เกือบเทียบเท่า "หน้ากากอนามัยทางการแพทย์" นอกจากการสอนทําหน้ากากอนามัยแบบผ้า เพื่อให้ผู้ป่วยได้ใช้เองแล้ว ยังมีการทําเพื่อมอบให้เจ้าหน้าที่ สบยช. ทุกคน รวมถึงประชาชนทั่วไปนําไปใช้ดูแลสุขอนามัยและป้องกันตนเองจากโรคปอดอักเสบจากการติดเชื้อไวรัส COVID-19 ทั้งนี้ สบยช. โดยงานหัตถศิลป์บําบัด กลุ่มงานฟื้นฟูสมรรถภาพ ได้จัดให้มีการสอนและแนะนําวิธีการทําหน้ากากอนามัยแบบผ้าแก่ผู้เข้ารับบริการ รวมถึงเจ้าหน้าที่ สบยช. ในทุกวันศุกร์ เวลา 9.00 -12.00 น. ณ บริเวณชั้น 1 ตึกอํานวยการ สถาบันบําบัดรักษาและฟื้นฟูสมรรถภาพผู้ติดยาเสพติดแห่งชาติบรมราชชนนี ในช่วงที่มีการแพร่ระบาดของโรคปอดอักเสบจากการติดเชื้อไวรัส COVID-19 แนะนําประชาชนดูแลสุขอนามัยของตนเองโดยการล้างมือบ่อยๆ ด้วยสบู่หรือเจลแอลกอฮอล์ กินอาหารปรุงสุกใหม่ ไม่ใช้ของร่วมกับคนอื่น ไม่ไปในสถานที่มีการแออัดหรือสถานที่เสี่ยงต่อการระบาดของโรค และสวมหน้ากากอนามัยเมื่อต้องไปในสถานที่ต่างๆ
*********************************************
#กรมการแพทย์ #สถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี # COVID-19
1 พฤษภาคม 2563
รัฐบาลไทย-ข่าวทำเนียบรัฐบาล-"ยุติธรรม" จัดประชุมหัวหน้าส่วนราชการพื้นที่ภาคเหนือ มอบนโยบายการอำนวยความยุติธรรมระดับพื้นที่
วันพฤหัสบดีที่ 30 มีนาคม 2560
"ยุติธรรม" จัดประชุมหัวหน้าส่วนราชการพื้นที่ภาคเหนือ มอบนโยบายการอํานวยความยุติธรรมระดับพื้นที่
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมหัวหน้าส่วนราชการในสังกัดกระทรวงยุติธรรมในพื้นที่ภาคเหนือ ภายใต้โครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๒ ประจําปีงบประมาณ ๒๕๖๐
เมื่อวันพฤหัสบดีที่ ๓๐ มีนาคม ๒๕๖๐ เวลา ๑๓.๑๕ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมหัวหน้าส่วนราชการในสังกัดกระทรวงยุติธรรมในพื้นที่ภาคเหนือ
ภายใต้โครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๒
ประจําปีงบประมาณ ๒๕๖๐
เพื่อมอบนโยบายในการปฏิบัติราชการเกี่ยวกับการอํานวยความยุติธรรมในระดับพื้นที่
ให้กับหัวหน้าส่วนราชการและเจ้าหน้าที่ผู้ปฏิบัติงานในระดับพื้นที่
โดยมีผู้บริหารกระทรวงยุติธรรม หัวหน้าส่วนราชการและเจ้าหน้าที่ที่เกี่ยวข้อง
ของหน่วยงานในสังกัดกระทรวงยุติธรรม ๖ จังหวัดพื้นที่ภาคเหนือ
ได้แก่ จังหวัดน่าน จังหวัดแพร่ จังหวัดอุตรดิตถ์ จังหวัดพิษณุโลก
จังหวัดสุโขทัย และจังหวัดพะเยา เข้าร่วมฯ
ณ ห้องประชุมตรึงใจบอลรูม โรงแรมน่านตรึงใจ บูทีค
ตําบลผาสิงห์ อําเภอเมือง จังหวัดน่าน
ทั้งนี้ ปลัดกระทรวงยุติธรรม ได้เน้นย้ําถึงแนวทางการดําเนินงานในระดับพื้นที่ ดังนี้
๑) เจ้าหน้าที่ในส่วนภูมิภาค จะต้องรับทราบถึงแนวทางการดําเนินงานในภาพรวม
ของกระทรวงยุติธรรม เพื่อให้การทํางานเป็นไปในทิศทางเดียวกัน
อันจะก่อให้เกิดประสิทธิภาพในการดําเนินงาน
๒) เจ้าหน้าที่ในส่วนภูมิภาค จะต้องรับทราบทิศทางของกระบวนการยุติธรรมไทย
๓) เจ้าหน้าที่ในส่วนภูมิภาคจะต้องเป็นผู้ที่รับทราบความต้องการของประชาชน
เกี่ยวกับการอํานวยความยุติธรรมในพื้นที่ให้มากที่สุด
๔) จะต้องสร้างกลไกในการเชื่อมโยงการทํางาน ระหว่างส่วนกลางกับส่วนภูมิภาค
เพื่อทําให้งานบริการสามารถเข้าถึงประชาชนในระดับพื้นที่
๕) จะต้องดําเนินงานเชิงรุกแบบเครือข่าย เนื่องจากความเดือดร้อนของประชาชน
ไม่สามารถแก้ไขได้ด้วยหน่วยงานเดียว
และ ๖) การทํางานจะต้องลงพื้นที่/ชุมชน เนื่องจากสามารถสร้างการมีส่วนร่วม
และความรับผิดชอบร่วมกันให้เกิดขึ้นในการดําเนินงานระดับพื้นที่ได้อย่างมีประสิทธิภาพ
รัฐบาลไทย-ข่าวทำเนียบรัฐบาล-มท.2 ลงพื้นที่จังหวัดนครราชสีมา ตรวจติดตามการดำเนินงานของอ่างเก็บน้ำลำเชียงไกร (ตอนล่าง) และการบริหารจัดการโรงสีชุมชนบ้านเตย
วันอังคารที่ 8 พฤษภาคม 2561
มท.2 ลงพื้นที่จังหวัดนครราชสีมา ตรวจติดตามการดําเนินงานของอ่างเก็บน้ําลําเชียงไกร (ตอนล่าง) และการบริหารจัดการโรงสีชุมชนบ้านเตย
มท.2 ลงพื้นที่จังหวัดนครราชสีมา ตรวจติดตามการดําเนินงานของอ่างเก็บน้ําลําเชียงไกร (ตอนล่าง) และการบริหารจัดการโรงสีชุมชนบ้านเตย
วันที่(7 พ.ค. 61) นายสุธี มากบุญ รัฐมนตรีช่วยว่าการกระทรวงมหาดไทย ได้เดินทางไปตรวจราชการในพื้นที่จังหวัดนครราชสีมา โดยมีกําหนดตรวจเยี่ยมการดําเนินงานตามโครงการพัฒนาลุ่มน้ําเชียงไกร (ตอนล่าง) ตําบลบัลลังก์ อําเภอโนนไทย และเยี่ยมชมกิจการโรงสีชุมชนบ้านเตย (กลุ่มเกษตรอินทรีย์) พร้อมรับฟังการบรรยายการบริหารจัดการคัดแยกขยะชุมชนบ้านเตย ตําบลกระเบื้องใหญ่ อําเภอพิมาย จังหวัดนครราชสีมา
เวลา 08.00 น. นายสุธี มากบุญ รัฐมนตรีช่วยว่าการกระทรวงมหาดไทย ร่วมรับฟังการบรรยายสรุปการดําเนินงานโครงการพัฒนาลุ่มน้ําเชียงไกร (ตอนล่าง) ณ สํานักงานชลประทานที่ 8 นครราชสีมา ตําบลในเมือง อําเภอเมืองจังหวัดนครราชสีมา โดยมีนายวิเชียร จันทรโณทัย ผู้ว่าราชการจังหวัดนครราชสีมา พร้อมข้าราชการ และเจ้าหน้าที่ให้การต้อนรับ จากนั้นได้เดินทางไปยังอ่างเก็บน้ําลําเชียงไกร (ตอนล่าง) ตําบลบัลลังก์ อําเภอโนนไทย ซึ่งปัจจุบันอ่างเก็บน้ําดังกล่าว อยู่ระหว่างการพัฒนาและปรับปรุง เพื่อยกระดับการเก็บกักน้ําขึ้นอีก 1.00 เมตร โดยจะมีการปรับปรุงอาคารบังคับน้ําในลําน้ําเชียงไกร และปรับปรุงลําน้ําให้รองรับการระบายน้ํา รวมทั้งจัดให้มีระบบแก้มลิง ซึ่งจะทําให้สามารถเก็บน้ําได้เพิ่มขึ้นอีก 10 ล้าน ลบ.ม. จากเดิมความจุอ่าง 27.70 ล้าน และเก็บกักในแก้มลิง 4.00 ล้าน ลบ.ม. หากดําเนินการแล้วเสร็จจะสามารถแก้ไขปัญหาภัยแล้ง และบรรเทาอุทกภัยได้ในพื้นที่ อําเภอเทพารักษ์ ด่านขุนทด โนนไทย โนนสูง พระทองคํา อําเภอเมือง จังหวัดนครราชสีมา
ต่อมา นายสุธี มากบุญ รัฐมนตรีช่วยว่าการกระทรวงมหาดไทย ได้เดินทางไปยัง บ้านเตย หมู่ 1 ตําบลกระเบื้องใหญ่ อําเภอพิมาย จังหวัดนครราชสีมา เพื่อเยี่ยมชมการดําเนินงานของโรงสีข้าวชุมชนและการบริหารจัดการคัดแยกขยะของชุมชนบ้านเตย โดยมีนายอําเภอพิมาย และคณะข้าราชการและชาวบ้านให้การต้อนรับ
โอกาสนี้ นายสุธี มากบุญ ได้กล่าวชื่นชมการดําเนินงานของชุมชนดังกล่าว พร้อมทั้งให้ข้อเสนอแนะแก่ผู้นําชุมชนในเรื่องการบริหารจัดการขยะว่า สิ่งแวดล้อมเป็นเรื่องสําคัญต่อการพัฒนาประเทศที่ยั่งยืน ขอให้ทุกภาคส่วนได้มีส่วนร่วมในการรักษาความสะอาด และความเป็นระเบียบเรียบร้อยของบ้านเมือง โดยดําเนินการให้สอดคล้องกับนโยบายรัฐบาลตามแผนปฏิบัติการ "ประเทศไทยไร้ขยะ" และแนวทางการบริหารจัดการขยะมูลฝอยชุมชนตามที่กระทรวงมหาดไทยได้วางแนวทางไว้ โดยขอให้ดําเนินการอย่างต่อเนื่อง สําหรับการขับเคลื่อนโรงสีข้าวของชุมชน ได้แนะให้ชุมชนพัฒนาขยายเครือข่ายในรูปแบบสหกรณ์ เพื่อเพิ่มประสิทธิภาพในด้านการผลิต และการตลาด ให้มีความเข้มแข็งมากยิ่งขึ้น พรัอมทั้งดําเนินการให้สอดคล้องกับแผนในระดับต่างๆ และก่อให้เกิดประโยชน์สูงสุดต่อพี่น้องประชาชน อันจะเป็นรากฐานในการพัฒนาประเทศไทยสู่ความมั่นคง มั่งคั่ง และยั่งยืนต่อไป.
ครั้งที่ 97 /2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-ก.แรงงาน ประสานพลัง 20 กระทรวง ส่งเสริมการออกกำลังกาย มีสุขภาพที่ดี
วันพุธที่ 4 ธันวาคม 2562
ก.แรงงาน ประสานพลัง 20 กระทรวง ส่งเสริมการออกกําลังกาย มีสุขภาพที่ดี
กระทรวงแรงงาน จับมือ 20 กระทรวง 4 หน่วยงานรัฐร่วมลงนามบันทึกความเข้าใจว่าด้วยความร่วมมือส่งเสริมการออกกําลังกาย เล่นกีฬา และนันทนาการ พัฒนาบุคลากรมีสุขภาพที่ดี
เมื่อวันที่ 4 ธันวาคม 2562 นายสุทธิ สุโกศล ปลัดกระทรวงแรงงาน มอบหมายให้ นายนิยม สองแก้ว ผู้ช่วยปลัดกระทรวงแรงงาน ร่วมเป็นเกียรติในพิธีเปิดงาน Power UP ประสานพลัง ออกกําลัง สร้างเสริมสุขภาพ ภายใต้โครงการจัดงานประสานความร่วมมือในการส่งเสริมการออกกําลังกายเล่นกีฬา และนันทนาการของประชาชน และพิธีลงนามในบันทึกความเข้าใจว่าด้วยความร่วมมือ (MOU) ในการส่งเสริมการออกกําลังกาย เล่นกีฬา และนันทนาการของประชาชน ระหว่างส่วนราชการ 20 กระทรวง และ 4 หน่วยงานรัฐ ณ ห้องปริ๊นซ์ 3 โรงแรมปริ๊นซ์พาเลซ กรุงเทพมหานคร โดยมี นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธานในพิธีเปิดงาน
สําหรับบันทึกความเข้าใจว่าด้วยความร่วมมือฉบับนี้จัดทําขึ้นเพื่อแสดงเจตจํานงความร่วมมือกันในการส่งเสริมการออกกําลังกาย เล่นกีฬา และนันทนาการของประชาชน โดยตามแผนแม่บทภายใต้ยุทธศาสตร์ชาติ พ.ศ.2561 – 2580 ประเด็นศักยภาพการกีฬา แผนย่อยการส่งเสริมการออกกําลังกาย กีฬา และนันทนาการกําหนดเป้าหมายให้คนไทยออกกําลังกาย เล่นกีฬา และนันทนาการอย่างสม่ําเสมอเพิ่มขึ้น โดยมีขอบเขตความร่วมมือในการส่งเสริมการออกกําลังกาย และเล่นกีฬา โดยให้หน่วยงานภาครัฐทุกหน่วยงานและสถานศึกษาเปิดให้บริการสนามกีฬาและสถานที่ออกกําลังกายให้เด็ก เยาวชน และประชาชนทั่วไปได้ออกกําลังกาย สนับสนุนให้บุคลากรในทุกหน่วยงานทั้งภาครัฐและเอกชนและในสถานศึกษา ได้รับการพัฒนาความรู้และทักษะการออกกําลังกายและเล่นกีฬา ส่งเสริมให้มีการจัดกิจกรรมการออกกําลังกายและเล่นกีฬาทุกหน่วยงาน สนับสนุนผู้มีความสามารถพิเศษทางการกีฬาให้ได้รับการพัฒนาไปสู่ความเป็นเลิศทางการกีฬา ตลอดจนการส่งเสริมนันทนาการสร้างความรู้ความเข้าใจแก่ประชาชนได้เห็นความสําคัญของนันทนาการจนเป็นวิถีชีวิต เป็นต้น
ขอบเขตความร่วมมือที่เกี่ยวข้องกับกระทรวงแรงงาน คือ การพัฒนาบุคลากรภาครัฐให้ได้รับการพัฒนาความรู้ทักษะการออกกําลังกายและเล่นกีฬา สามารถถ่ายทอดองค์ความรู้และทักษะที่ถูกต้อง ส่งเสริมการจัดกิจกรรมออกกําลังกายและเล่นกีฬาทุกหน่วยงานในสังกัด สนับสนุนผู้มีความสามารถพิเศษทางการกีฬา ให้ได้รับการพัฒนาไปสู่ความเป็นเลิศทางการกีฬาในระดับต่างๆ และร่วมสนับสนุนพัฒนาและเสริมศักยภาพด้านนันทนาการตามยุทธศาสตร์ของแผนปฏิบัติการด้านนันทนาการ ระยะที่ 3 (พ.ศ. 2563-2565) เพื่อขับเคลื่อน เชื่อมโยงแผนพัฒนาการกีฬาแห่งชาติ ฉบับที่ 6 (พ.ศ. 2563-2565) ฉบับปรับปรุง ซึ่งอยู่ระหว่างนําเสนอคณะกรรมการนโยบายการกีฬาแห่งชาติและคณะรัฐมนตรีให้ความเห็นชอบ
+++++++++++++++++++
กองเผยแพร่และประชาสัมพันธ์
ดุสิดา พุทธิไสย ภาพ
ชนินทร เพ็ชรทับ ข่าว
4 ธันวาคม 2562
รัฐบาลไทย-ข่าวทำเนียบรัฐบาล-ทส.จัดประชุมเชิงปฏิบัติการป้องกันและปราบปรามการทุจริตและการดำเนินการตามนโยบายในการต่อต้านการทุจริตและคุ้มครองจริยธรรม กระทรวงทรัพยากรธรรมชาติและสิ่งแวดล้อม ประจำปี 2560
วันอังคารที่ 10 มกราคม 2560
ทส.จัดประชุมเชิงปฏิบัติการป้องกันและปราบปรามการทุจริตและการดําเนินการตามนโยบายในการต่อต้านการทุจริตและคุ้มครองจริยธรรม กระทรวงทรัพยากรธรรมชาติและสิ่งแวดล้อม ประจําปี 2560
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดการประชุม "โครงการประชุมเชิงปฏิบัติการป้องกันและปราบปรามการทุจริตและการดําเนินการตามนโยบายในการต่อต้านการทุจริตและคุ้มครองจริยธรรม
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดการประชุม "โครงการประชุมเชิงปฏิบัติการป้องกันและปราบปรามการทุจริตและการดําเนินการตามนโยบายในการต่อต้านการทุจริตและคุ้มครองจริยธรรม กระทรวงทรัพยากรธรรมชาติและสิ่งแวดล้อม ประจําปี 2560” โดยมีนายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม กล่าวรายงานความเป็นมาของโครงการดังกล่าวฯ และมีผู้บริหารระดับสูงร่วมงาน ณ ห้องอารีย์สัมพันธ์ ชั้น 3 อาคารกรมส่งเสริมคุณภาพสิ่งแวดล้อม
สํานักงานปลัดกระทรวงทรัพยากรธรรมชาติและสิ่งแวดล้อม โดยศูนย์ปฏิบัติการต่อต้านการทุจริต ในฐานะที่เป็นหน่วยงานหลักที่รับผิดชอบเกี่ยวกับมาตรการต่อต้านทุจริตและส่งเสริมคุ้มครองจริยธรรม และเพื่อสนับสนุนนโยบายรัฐบาล และแผนงานเชิงรุก จัดการประชุมดังกล่าวฯขึ้น เพื่อให้คณะกรรมการร่วมป้องกันและปราบปรามการทุจริต กระทรวงทรัพยากรธรรมชาติและสิ่งแวดล้อม รับทราบแนวทางในการดําเนินการป้องกันการปราบปรามการทุจริต, การสร้างจิตสํานึกและค่านิยมต่อต้านการทุจริตแก่ข้าราชการและเจ้าหน้าที่ของรัฐ, และเพื่อให้ประชาชนเกิดความเชื่อมั่นและศรัทธาต่อการป้องกันและปราบปรามการทุจริตในภาครัฐ อันจะส่งผลให้เกิดภาพลักษณ์ที่ดีต่อภาครัฐและประเทศชาติ
ในการนี้ ภายในงานมีการจัดเสวนาเรื่อง "การดําเนินการป้องกันและปราบปรามการทุจริต กระทรวงทรัพยากรธรรมชาติและสิ่งแวดล้อม” ซึ่งมีผู้แทนจากสํานักงาน ป.ป.ท./ป.ป.ช./ผู้แทนสํานักงานตรวจเงินแผ่นดิน ผู้แทนกรมสอบสวนคดีพิเศษ ผู้แทนมูลนิธิต่อต้านการทุจริต เข้าร่วมเสวนาเพื่อให้ข้าราชการและเจ้าหน้าที่หน่วยงาน ทส. เกิดความตระหนักและมีความรู้ในการป้องกันและปราบปรามการทุจริตในภาครัฐ
รัฐบาลไทย-ข่าวทำเนียบรัฐบาล- กระทรวงยุติธรรม ช่วยเหลือกลุ่มประชาชนผู้เดือดร้อนกรณีได้รับผลกระทบ จากการถูกหลอกลวงให้ลงทุนในธุรกิจที่เข้าข่ายเป็นแชร์ลูกโซ่
วันศุกร์ที่ 15 มิถุนายน 2561
กระทรวงยุติธรรม ช่วยเหลือกลุ่มประชาชนผู้เดือดร้อนกรณีได้รับผลกระทบ จากการถูกหลอกลวงให้ลงทุนในธุรกิจที่เข้าข่ายเป็นแชร์ลูกโซ่
กระทรวงยุติธรรม ช่วยเหลือกลุ่มประชาชนผู้เดือดร้อนกรณีได้รับผลกระทบจากการถูกหลอกลวงให้ลงทุนในธุรกิจที่เข้าข่ายเป็นแชร์ลูกโซ่
ในวันศุกร์ที่ ๑๕ มิถุนายน ๒๕๖๑ เวลา ๑๑.๓๐ น. ณ ศูนย์บริการร่วมกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม รับเรื่องจากนายสามารถ เจนชัยจิตรวนิช ประธานสมาพันธ์ต่อต้านแชร์ลูกโซ่แห่งประเทศไทย กรณีนําประชาชน จํานวนกว่า ๑๐๐ คน ซึ่งเป็นกลุ่มผู้ได้รับผลกระทบในคดีแชร์ลูกโซ่ต่างๆ อาทิ กลุ่มผู้เดือดร้อนจากการปลูกมันเทศญี่ปุ่น กลุ่มสมาชิกฌาปนกิจสงเคราะห์ กลุ่มผู้ลงทุนสกุลเงินดิจิทัล และกลุ่มเล่นแชร์ออนไลน์ มาร้องขอให้กระทรวงยุติธรรมพิจารณาหาแนวทางช่วยเหลือในประเด็นต่างๆ อาทิ ๑. การขอให้มีการบังคับใช้กฎหมายที่เข้าข่ายเป็นแชร์ลูกโซ่ตามพระราชกําหนดการกู้ยืมเงินที่เป็นการฉ้อโกงประชาชน ๒. ขอให้รับเป็นเจ้าภาพหลักในการพิจารณากระบวนการเยียวยาผู้เสียหายที่ได้รับผลกระทบจากการถูกหลอกลวง ให้ลงทุนในธุรกิจที่เข้าข่ายเป็นแชร์ลูกโซ่ ๓. ให้กระทรวงยุติธรรมปรับปรุงแก้ไขบทลงโทษของการถูกหลอกลวงที่เข้าข่ายเป็นแชร์ลูกโซ่ โดยให้เพิ่มอัตราโทษที่สูงขึ้น ๔. ขอให้กําหนดระยะเวลาในการดําเนินการเกี่ยวกับคดีการฟอกเงินกรณีที่พนักงานสอบสวนคดีพิเศษส่งให้สํานักงาน ปปง. เพื่อให้การดําเนินคดีเป็นไปอย่างความรวดเร็ว และประชาชนได้รับค่าชดเชยรวดเร็วขึ้น และ ๕. ขอให้พิจารณามาตรการกับข้าราชการที่มีส่วนเกี่ยวข้องกับการหลอกลวงประชาชน โดยขอให้กําหนดให้มีกฎหมายห้ามไม่ให้ข้าราชการเข้าร่วมลงทุนในธุรกิจที่เข้าข่ายเป็นแชร์ลูกโซ่
ทั้งนี้ รองปลัดกระทรวงยุติธรรม รับเรื่องพร้อมกล่าวว่า กระทรวงยุติธรรมยินดีช่วยเหลือให้ความเป็นธรรมกับประชาชนทุกคน เพราะสิ่งที่ประชาชนมาร้องเรียนในวันนี้ กระทรวงยุติธรรมได้ให้ความช่วยเหลือประชาชนผู้ที่ได้รับความเดือดร้อนในเชิงรุกอยู่แล้ว โดยการหมอบหมายให้ทุกส่วนราชการของกระทรวงยุติธรรม ลงพื้นที่ช่วยเหลือประชาชนในทุกพื้นที่อย่างต่อเนื่อง และสําหรับผู้ที่ได้รับผลกระทบในคดีแชร์ลูกโซ่ ที่กรมสอบสวนคดีพิเศษได้รับไว้ดําเนินการโดยเร่งด่วนต่อไป ส่วนคดีที่มีความเสียหายและถูกฟ้องร้องดําเนินคดีแล้ว กระทรวงยุติธรรมจะหารือกับหน่วยงานที่เกี่ยวข้อง อาทิ สํานักงาน ปปง. และสํานักงานเศรษฐกิจการคลัง กระทรวงการคลัง เพื่อนําเงินมาชดเชยให้แก่ผู้ที่เดือดร้อนโดยรวดเร็วต่อไป
รัฐบาลไทย-ข่าวทำเนียบรัฐบาล-รมว.พม. รับมอบอุปกรณ์กีฬาและของเล่นจากภาคประชาสังคม พร้อมส่งต่อให้เด็กกำพร้าในจังหวัดภาคใต้
วันเสาร์ที่ 5 ตุลาคม 2562
รมว.พม. รับมอบอุปกรณ์กีฬาและของเล่นจากภาคประชาสังคม พร้อมส่งต่อให้เด็กกําพร้าในจังหวัดภาคใต้
รมว.พม. รับมอบอุปกรณ์กีฬาและของเล่นจากภาคประชาสังคม พร้อมส่งต่อให้เด็กกําพร้าในจังหวัดภาคใต้
วันนี้ (5 ต.ค. 62) เวลา 10.30 น. ที่บริเวณห้องโถง ชั้น 1 กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีรับมอบของบริจาค อุปกรณ์กีฬา และของเล่นสําหรับเด็กกําพร้าในพื้นที่จังหวัดภาคใต้ จากนายเสนีย์ วัชรศิริธรรม นายกสมาคม ผู้ตรวจสอบและควบคุมระบบสารสนเทศ - ภาคพื้นกรุงเทพฯ (ISACA-Bangkok Chapter) เพื่อเปิดโอกาสให้เด็กกําพร้า เด็กยากจน และ เด็กด้อยโอกาสในพื้นที่จังหวัดภาคใต้ ให้ได้รับการสนับสนุนและส่งเสริมทักษะด้านกีฬา เป็นการเสริมสร้างพัฒนาการเด็กให้เหมาะสม ตามวัยด้วยกิจกรรมการออกกําลังที่สร้างสรรค์
นายจุติ กล่าวว่า วันนี้ กระทรวงการพัฒนาสังคมและความมั่นคงของมนุษย์ (พม.) ได้รับมอบสิ่งของบริจาค อุปกรณ์กีฬา และของเล่นสําหรับเด็กจากสมาคมผู้ตรวจสอบและควบคุมระบบสารสนเทศ-ภาคพื้นกรุงเทพฯ (ISACA-Bangkok Chapter) โดยจะนําไปส่งมอบให้กับสถานสงเคราะห์เด็ก จํานวน 5 แห่ง สังกัดกระทรวง พม. ในพื้นที่จังหวัดภาคใต้ ประกอบด้วย สถานสงเคราะห์เด็กชายนราธิวาส สถานสงเคราะห์เด็กชายจังหวัดยะลา สถานสงเคราะห์เด็กปัตตานี สถานสงเคราะห์เด็กชายบ้านศรีธรรมราช และสถานสงเคราะห์เด็ก บ้านสงขลา โดยพิจารณาจัดสรรอุปกรณ์กีฬาและของเล่นสําหรับเด็กให้เหมาะสมตามกิจกรรมส่งเสริมด้านกีฬาประเภทต่างๆ ของแต่ละสถานสงเคราะห์เด็ก อีกทั้งพิจารณาจัดสรรให้กับเด็กกําพร้าในพื้นที่ต่อไป
"นอกจากนี้ กระทรวง พม. ยังได้นําของบริจาค อุปกรณ์กีฬา และของเล่นสําหรับเด็ก มอบให้กับสถานสงเคราะห์เด็ก เยาวชนในพื้นที่เขตกรุงเทพมหานครและปริมณฑล จํานวน 3 แห่ง ประกอบด้วย สถานสงเคราะห์เด็กหญิงบ้านราชวิถี สถานสงเคราะห์เยาวชนมูลนิธิมหาราช และสถานสงเคราะห์เด็กชายบ้านมหาเมฆ ซึ่งเป็นสถานสงเคราะห์เด็ก เยาวชน ที่มีการจัดกิจกรรมส่งเสริมด้านกีฬาและมีเด็กจากพื้นที่จังหวัดภาคใต้อยู่ในความอุปการะด้วย ทั้งนี้ ขอขอบคุณสมาคมผู้ตรวจสอบและควบคุมระบบสารสนเทศ - ภาคพื้นกรุงเทพฯ (ISACA - Bangkok Chapter) ที่ได้ให้การช่วยเหลือและสนับสนุนเด็กกําพร้าในพื้นที่จังหวัดภาคใต้ เพื่อส่งความห่วงใยให้กับเด็กเหล่านี้ได้รับโอกาสอย่างเท่าเทียมทางสังคม นําไปสู่พลังในการพัฒนาประเทศอย่างมีคุณภาพต่อไป” นายจุติ กล่าวในตอนท้าย